Ukar Bratakusumah

Ir. R. Ukar Bratakusumah (lahir di Bandung, Jawa Barat, Indonesia, 17 Séptember 1907 pupus di Jakarta, 12 Maret 2003 dina yuswa 95 taun) nyaéta Gubernur Jawa kulon anu kalima dina taun 1948 - 1950 mangsa pamaréntahan Darurat Républik Indonesia (PDRI). Kungsi ogé ngalungguhan Menteri Pekerjaan Umum Indonésia dina taun 1951 nepi ka taun 1952 mangsa Kabinét Sukiman Suwirjo. Kapeto ogé jadi Réktor Institut Teknologi Bandung dina taun 1964-1965.
Radén Oekar Bratakoesoemah atawa Ukar Bratakusumah, saurang inohong Jawa Barat anu mana dina wanci babarengan nyepeng dua kalungguhan taya lian jadi Gubernur Jawa Barat (Désémber 1948-1950) tur Wali Kota Bandung nu ka-14 (1947-1949). Nalika pasukan Walanda ngajorag nagara, Ukar leupas tina panyangkalak urang Walanda. Tuluy inyana kapeto ku Pemerintahan Darurat Republik Indonesia jadi Gubernur Jawa Barat samentara ngaganti R. Mas Sewaka.
Dina mangsa Revolusi, Ukar Bratakusumah kungsi mulang ka Désa Taringgal tanggal 17 Nopémber 1949. Sabada dibubarkeunna PRJB (Perjuangan Rakyat Jawa Barat) pikeun ngabaur/ngahijikeun kakuatan jeung nagara Republik Indonesia tanggal 1 Séptémber . Tatan-tatan dina nyanghareupan ayana agresi/serengan militer ti pihak Walanda sabada ditandatangan hasil babadamian/Kasapakatan Linggajati jeung Renville.. Kitu ogé Wahidin ngabubarkeun divisi 17 Agustusna turta méré kabébasan pikeun sakabéh anggotana. Oya Sumantri ogé ngécagkeun kalungguhana minangka Gubernur, Ukar Bratakusumah mangsa harita balik ka Désa Taringgal tanggal 17 Nopémber 1949.
Nalika jumeneng Ir. R. Ukar Bratakusumah kungsi ngalungguhan sababaraha jabatan penting :
Nalika anjeunna masih kénéh nyepeng kalungguhan wali kota salah sahiji karyana taya lian jambatan anu ngagateng luhureun susukan Citarum Dayeuh Kolot. Sagigireun ti éta mindahkeun gedong pamaréntahan ti Désa Subang ka Kuningan di Jalan Diponegoro.
Kajadian Bandung lautan api, nyaéta hiji kajadian pohara gedé di taneuh Pasundan anu salilana bakan diinget ku masarakat sunda. Teu réla pakusarakan diandih tur dikawasa ku bangsa deugeun, teu saeutik pamuda sunda anu ilubiung bajuang dina éta kajadian Bandung lautan api. di antarana Radén Ema Bratakusumah anu nyaéta inohong Sunda tur pajoang pergerakan nasional di Jawa Barat. Utamana mangsa bajoang ngalawan tentara Jepang anjeunna jeung pada baturna : Ukar Bratakusumah, Anwar Sutan Pamuntjak, Duyeh Suharsa, tur Dr. Junjunan Setiakusumah ngadegkeun hiji gempungan para pamuda pikeun bajoang ngaheuyeuk kota Bandung. Sabada proklamasi kamerdekaan 1945. Anjeunna ngadegkeun Laskar Rakyat gunana pikeun ngatur pangungsian pamaréntahan jeung Masarakat Bandung mangsa lumangsungna kajadian Bandung lautan api.
Mangsa ngawangun Masjid Istiqlal, anu mangrupa perlambang/simbol kamerdékaan jeun kamanunggalan rahayat Indonesia. Ir Ukar Bratakusumah jeung genep urang lianna, kapapancénan jadi juri dina saémbara nyieun rarancang/design éta Masjid. Anu dipupuhuan ku Présidén Ir Soekrno.. Pangwangunan Masjid Istiqlal dimimitian 24 Agustus 1961, réngsé 22 Februari 1998 anu diresmikeun ku Présidén Soéharto dina tanggal . Ngaliwatan saémbara anu kawilang rékép, antukna Friederich Silaban kapeto pikeun ngarancang masjid istiqlal, padahal agemana inyana mah Kristen Protestan.